section_heading: Inačica Billa Crosbyja
paragraph_text: Inačica pjesme koja se danas najčešće čuje na radiju tijekom Božićnih blagdana je nova snimka iz 1947. godine. Izvorni je master iz 1942. godine bio oštećen zbog učestale uporabe. Crosby je ponovno snimio skladbu 19. ožujka 1947. te su ga ponovno popratili Trotterov orkestar i Darby Singers, trudeći se što bolje reproducirati izvornu snimku. Nova je snimka prepoznatljiva po dodatku flauta i čeleste na samom početku pjesme.